Document ID: 31999R2785

RÅDETS FORORDNING (EF) Nr. 2785/1999
af 17. december 1999
om midlertidig, hel eller delvis suspension af den fælles toldtarifs autonome toldsatser for visse fiskeriprodukter (2000)
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, særlig artikel 26,
under henvisning til forslag fra Kommissionen, og
ud fra følgende betragtninger:
(1) Fællesskabets forsyning med visse fiskeriprodukter afhænger i dag af indførslen fra tredjelande; det er i Fællesskabets interesse at foretage en hel eller delvis suspension af toldsatserne for de pågældende produkter; denne suspension bør kun gælde i tidsrummet fra 1. januar til 31. december 2000, således at forbrugerindustrierne har adgang til passende forsyninger, uden at Fællesskabets produktion af konkurrerende produkter derved bringes i fare;
(2) det påhviler Fællesskabet at træffe beslutning om suspension af autonome toldsatser;
(3) henset til denne forordnings økonomiske betydning for den europæiske industri og nødvendigheden af, at den træder i kraft den 1. januar 2000, bør sagens hastende karakter som omhandlet i punkt I, nr. 3, i tillægsprotokollen til Amsterdam-traktaten, om de nationale parlamenters rolle i Den Europæiske Union, gøres gældende -
UDSTEDT FØLGENDE FORORDNING:
Artikel 1
1. I tidsrummet fra 1. januar til 31. december 2000 suspenderes den fælles toldtarifs autonome toldsatser for de i bilaget opførte produkter til det niveau, der er anført ud for de enkelte produkter.
2. De pågældende produkter kan kun indføres til den i stk. 1 anførte suspensionssats, dersom prisen franko grænse som fastlagt af medlemsstaterne ifølge artikel 22 i Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(1), mindst er lig med Fællesskabets referencepris for de pågældende produkter eller produktkategorier.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 1. januar 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. december 1999.

Labels: 3
17
15
6